FEHÉR GYŰRŰ Közhasznú Egyesület

***2021. évi Közhasznúsági Jelentése***

Az egyesület 2021-ben is az Alapító Okiratban meghatározott célok és feladatok megvalósításának szem előtt tartásával végezte bűnmegelőzési és áldozatsegítő munkáját. Munkánk során az előző évek gyakorlatának megfelelően a komplexitásra törekedtünk és továbbra is felvállaltunk olyan feladatokat is, amelyek nem kimondottan az egyesületünknek lenne a feladata, de az áldozatok érdekében fontosnak tartottuk, illetve az éves munkánk során mindig igazodtunk a Pandémiás helyzet alakulásához, hogy a Kormány által kihirdetett szabályozások betartása mellett is folyamatosan segíteni tudjuk a bűncselekmények által áldozattá vált személyeket, akik segítségre szorultak.

 2021-es év a második veszteséges éve volt az egyesületnek a 32 éves megalakulása óta

Az elmaradt korábbi támogatók és újabb támogatókat nem sikerült találtunk, annak ellenére, hogy folyamatosan levélben, személyesen e-mail-ben kerestük meg azokat a vállalkozásokat, állami cégeket, akiket a Pandémás helyzet kevésbé vagy egyáltalán nem érintett.

Az EMMI a beadott pályázatunkat forrás hiány miatt elutasította. Ebben az évben- januárban – ismét beadtuk, de most is elutasították forrás hiányra való hivatkozásra.

2021-ben is támogatott bennünket: a Szerencsejáték Nonprofit Service Kft-t és a MVM Paksi Atomerőmű Zrt, 1-1 millióval és a Groupama Biztosító a szokásos 500 ezer forinttal.

A tagdíj bevételünk hasonló volt, mint az előző évben, 312 e-Ft, az 1%-ból kapott összeg, magasabb volt 290 e Ft.

Az egyesület a 7 tagú elnökség irányításával működött.

Az elnökség évente, szükség szerint, de legalább négy alkalommal ülésezik:

2021-ben megtartott elnökségi ülések: 2021. 02.03. 2021 05.20. 2021 06.24. és 2021.11.04.

 Az elnökség tagjai 2021-ben is tovább folytatták aktív munkájukat az egyesület mindennapi életében, előadások, oktatások tartásában, amit a Pandémiás helyzet megengedett.

Az egyesület működését a Felügyelő Bizottság ellenőrzi. Szükség szerint, de évente legalább egy alkalommal ülésezik. Az FB ülése 2021. május 24-én volt.

A felügyelő bizottság elnöke és tagjai, az elnökségi ülések állandó meghívottjai, és amikor lehetőségük van, részt is vesznek.

 Az elnökség 2021.április 20-i döntése alapján ismét meg tudtuk tartani az éves közgyűlést a szokásos módon.

**A közhasznú tevékenységről szóló tartalmi beszámoló**

A 2022. április 28-án 15.00-kor megtartott elnökségi ülésen megtárgyalásra került a Felügyelő Bizottság jelentése, a 2021. évi közhasznúsági jelentés, a pénzügyi beszámoló a 2021-es évről és a 2022. évi költségvetés tervezet.

A közgyűlés elfogadta az elnökség által javasolt formában a Felügyelő Bizottsági jelentést, a beszámolót a 2021-ben végzett munkáról és a pénzügyi teljesítésről, valamint a 2022. évi költségvetést, amely meghatározza az egyesület éves munkáját.

Az egyesület legfőbb feladatai az alábbiak voltak 2021-ben:

Az egyesületnek 2021-ben összesen10 irodája volt az ország különböző településein. Bezárásra került december 31.-el a siófoki iroda. Átmenetileg, amíg nem találunk támogatót, addig a siófoki rendőrkapitányság egyik munkatársa önkéntesként elvállalta az Fehér Gyűrű Egyesület képviseletét. A balatoni szezon indulására szeretnénk újra megnyitni, és ezért fordultunk a Balaton Fejlesztési Tanácshoz támogatásért. A Tanács elnöke levélben tájékoztatott, hogy a döntést a Tanács Közbiztonsági szervezetéhez irányította. Még nincs döntés. A hatvani iroda további működtetésére kötött megállapodásunknak megfelelően a városi mozgássérültek szervezete továbbra is vállalta, hogy amikor ott vannak, és valakinek segítségre van szüksége, hozzánk irányítják. Ezt önkéntes munkában végzik. Szigetszentmiklóson a városi rendőrkapitánysággal történt megállapodás szerint heti egy alkalommal a kapitányság KMB irodájában egy önkéntes tart ügyfélfogadást, ez továbbra is működik.

Új irodát a támogatások elmaradása miatt nem tudtunk nyitni, sőt a keszthelyi, a kiskörei és a békéscsabai iroda működését 2021-ben önkéntesek végezték, ezzel is próbáltuk az irodák számát nem csökkenteni, de lehetőséget biztosítani az áldozatok részére, hogy elérhetőek legyünk.

A kapott teljes támogatási összegek a munkatársak munkabérét, járulékait és a működési költségeket, valamint az áldozatoknak nyújtott anyagi támogatást biztosítani.

**Közvetlen támogatások**

2021-ben a Miniszterelnökségtől két alkalommal kaptunk 15-15 millió forint. Az utóbbit december 29-én, ami 2022-es év indításához használunk. A Szerencsejáték Nonprofit Kft-től, 1 millió Ft, a MVM Paksi Atomerőmű Zrt.-től 1 millió Ft, a Groupama Biztosító Zrt.-től 500 ezer forint. Az V. kerületi és a IX. kerületi önkormányzatoktól 700, illetve 600 ezer forint, támogatást kapott egyesületünk. A kapott támogatásokról határidőre elszámoltunk.

2021-ban az Igazságügyi Minisztérium kilencre növelte az Áldozatsegítő Központok számát, kezdeményeztük az együttműködést, de a májusban, főosztályvezetői szinten elfogadott együttműködési megállapodás a mai napig nem került aláírásra. Megkeresésünkre, mindig volt valami indok, de az aláírás elmaradt. Reméljük ebben az évben megvalósul.

**Pályázati források**

2017-ben két nyertes EFOP- s pályázatunk közül az első, (EFOP-1.3.5.16.-2016-00042) elszámolása megtörtént és a vissza igazolás is megjött, hogy minden rendben van.

Az EFOP-1.3.7-17-2017-00039 azonosító számú pályázatunk az egyházak és a civil szervezetek közösségfejlesztő tevékenységeinek bővítésére került kiírásra, amely 2018.01.01-től 2021.12.31-ig tartott volna, de a Pandémiás helyzet miatt 2022. március 31-ig meghosszabbításra került. A pályázatot befejeztük, a benne lévő vállalásokat teljesítettük, a kapott támogatásokat felhasználtuk. Az elszámolás folyamatban van.

2019-ben-ben a VSE-vel és még öt VSE tagszervezettel közösen beadott pályázatunk (Belgium, Málta, Horvátország, Portugália, Észtország) is befejeződött. A szükséges, kért elszámolásokat megküldtük a VSE-nek. Hogy hol tart jelenleg az elszámolás erről nincs információnk. Reméljük a soron következő Máltán megtartásra kerülő konferencián kapunk tájékoztatást.

**Közérdekű és szakmai tevékenységek**

Úgy gondoljuk, hogy egyesületünk mindent megtesz annak érdekében, hogy stabil hátteret tudjon biztosítani az áldozatoknak nyújtandó minél szélesebb körű szolgáltatások nyújtásához, és ehhez folyamatosan keresünk támogatókat.

„Európa-szerte számos modell létezik az áldozatsegítő szervezetek támogatására, azonban az mindenütt látható, hogy az áldozatok érdekei azokban az országokban jutnak leginkább érvényre, ahol az állam jelentősen támogatja az áldozatokkal foglalkozó civil szervezeteket.

Továbbra is tartottunk előadásokat, tájékoztatókat –csak kevesebb alkalommal - a ORFK és a BRFK által szervezett rendezvényeken, továbbképzéseken, illetve Budapesten az ÁSZER rendezvényeken, illetve azon vidéki irodáink vonzáskörzetében - ahol erre van igény - ahol az egyesületünk tevékenységén túl tájékoztatást adtunk az európai civil szervezetek által nyújtott segítségről. Ezt továbbra is fontosnak tartjuk, mivel igen sok magyar állampolgár dolgozik külföldön és ott is válhatnak bűncselekmény áldozatává.

A védett házakban elhelyezett családok esetében továbbra is egyesületünk látja el az összekötő szerepet az ott lévő gyermekek és az iskolák között, de rajtunk keresztül tudnak levelezni egymással, a rokonság tagjaival is. 7 család került elhelyezésre. Illetve új igényként jelent meg, hogy gyermekeket kellett kollégiumokba elhelyezni, az őket ért abúzusok miatt.

Egyesületünk a 2021-ben is fontosnak tartotta a más intézményekkel, szervezetekkel való jó partneri együttműködést.

A civil szervezetekkel továbbra is aktív kapcsolatban álltunk.

2021-ban képzéseket tartottunk az V. kerületben, a IX. kerületben, Simontornyán és Pálfán.

A tematikus szakmai napok a kríziskezelés módjait, lehetőségeit járták körül. A gyakorlatok megosztása, a tematikus workshopok, az interaktív tudásmegosztás egyaránt eszköze volt a találkozóknak. Célunk az ismerkedés, a kapcsolatépítés, a tudásmegosztás volt.

Reméljük a későbbi munkájuk során, illetve a szemléletükbe beépítve tudnak majd hasznosítani.

* Az állami szervezetek közül továbbra is partneri- szakmai kapcsolatban állunk a Rendőr Kapitányságokkal, a. városi és kerületi hivatalok Gyámügyi Osztályaival. A bűncselekmények áldozatai segítése kapcsán számtalan esetben adtunk- kaptunk hatékony és gyors segítséget ezen intézményektől.
* A fővárosban működő ÁSZER-ek közül rendszeresen veszünk részt az óbudai, a kőbányai, a zuglói és a józsefvárosi rendezvényeken.

Továbbra is jó az együttműködés a fővárosi és vidéki családsegítő szolgálatokkal- közös ügyfeleink érdekében.

Továbbra is aktív kapcsolatban állunk a védett házakkal (már ebben az évben is menekítettünk hozzájuk áldozatokat), továbbá a családok átmeneti otthonaival és a hajléktalan szállókkal.

Együttműködésben más szervezetekkel, több klienst is tudtunk továbbítani a megfelelő helyre (pl. terápiába).

Az egyesületen belüli családterápiás konzultációk száma is nőtt, valamint a telefonos segítségnyújtásé is.

Az utóbbi évben tovább nőtt a családon belüli erőszak áldozatainak száma, akik irodáinkhoz fordulnak segítségért. A részükre nyújtott szolgáltatásaink:

 **Gyerekek számára nyújtott szolgáltatások,**

Az esetek nagy százalékában a hozzánk kerülő gyermekek alapproblémája a szülők közötti korábbi bántalmazó (verbális, fizikális) kapcsolatból fakadt. Ezen kívül megfordultak nálunk több szexuális abúzuson átesett gyermek is. Sok esetben a szülő erőszakos halála utáni komplikált gyászban kerestek fel minket. Illetve egy esetben közúti baleset vétlen áldozatának hozzátartozója volt a kliensünk.

**Felnőtt klienseknek nyújtott szolgáltatások**

Főleg családon belüli erőszak bántalmazott női áldozatának segítő beszélgetése, ill. gyászfeldolgozása (közlekedési baleset áldozatának hozzátartozójának, ill. gyilkosság áldozatának hozzátartozóinak, valamint azon szülőknek, akik segítséget kértek, mert gyerekük a jelek szerint verbális bántalmazó kapcsolatban él.

Gyakori, hogy bántalmazott női áldozat esetén válás/gyerek elhelyezési per is ott van a háttérben.

**Nemzetközi kapcsolataink**

A Victim Support Europe (VSE) elnökségébe a Fehér Gyűrű Közhasznú Egyesület (FGY) ajánlása alapján 2017. május 19-én választották meg egyesületünk tagját dr. Veisz Gábor, akit 2021-ben újra választottak. A 2021. évet – az azt megelőző 2020. évhez hasonlóan – jelentősen meghatározta az új típusú koronavírus-járvány, aminek következtében valamennyi elnökségi ülés online került megtartásra. Az elmúlt évben, mint elnökségi tag az alábbi tevékenységekben vett részt:

1. **VSE elnökségi ülés, online (2021. február 26.)**

Az év első elnökségi ülése online került megtartásra. Fő témák voltak: előző elnökségi ülés jegyzőkönyvének jóváhagyása; pénzügyi áttekintés; tevékenységek áttekintése (2021-es tervezés, VSE szervezetfejlesztése, események); projektek áttekintése. A VSE szervezetfejlesztése kapcsán fontos megjegyezni, hogy a szervezet az elmúlt 6 évben az 1+1 fős létszámról (elnök és titkárságvezető-mindenes) 2021-re 17 főre duzzadt, egyúttal jelentősen megnőtt a munka kiterjedése és mennyisége is. Emiatt szükségessé vált a szervezeti struktúra kiépítése is, ami új típusú kihívást jelentett a szervezet életében.

1. **VSE éves konferencia, online (2021. május 19-20.)**

A VSE szokásos éves konferenciája online került megrendezésre, témája az áldozati jogok valóra váltásához vezető út volt. Egyéb elfoglaltságaim miatt ezen nem tudtam részt venni. A konferencia volt Joao Lázaro elnök úr búcsúrendezvénye, aki a lejáró mandátumára tekintettel távozott az elnöki székből. Utódja az északír Geraldine Hannah lett, aki előtte alelnökként segítette az elnökség munkáját.

1. **VSE elnökségi ülés, online (2021. szeptember 9.)**

A szeptember 9-i elnökségi ülés témái: előző elnökségi ülés jegyzőkönyvének jóváhagyása; pénzügyi áttekintés; VSE szervezetfejlesztése; szponzorációs és etikai irányvonalak megbeszélése, tevékenységek áttekintése, képzési akadémia. Előkészítésre és az ülésen bemutatásra került egy Magatartási Kódex tervezete az elnökség számára. A VSE Képzési Akadémia kifejlesztésének terve azért született meg, mert a képzések meglehetősen ad-hoc jellegűek, és ezeket rendszerbe kell szervezni.

1. **VSE rendkívüli elnökségi ülés, online (2021. november 27.)**

A december 1-jére személyes jelenléttel tervezett konferencia előtt a vírushelyzet súlyosbodott, ezért rendkívüli elnökségi ülést kellett tartani annak megvitatására, hogy miként lehet megtartani a rendezvényt.

1. **VSE elnökségi ülés, online (2021. december 2.)**

Az elnökségi ülés ismét online került megszervezésre. Ezen megtervezésre került a 2022-es év elnökségi üléseinek programja, valamint az éves nagy rendezvényeké is. Új tagjelöltekről volt szavazás és az Etikai partnerségi dokumentum tervezete került bemutatásra az egyéb ügyek megvitatása mellett.

A VSE ez évi első közgyűlése május 11-12-én kerül megtartásra Máltán, ahol Kósi Viktória egyesületünk pszichológusa is részt vesz.

**Statisztikák**

2021-ben 1 646 fő kereste fel irodáinkat, akik közül anyagi támogatást adtunk 882e Ft összegben, 22 fő külföldi személy fordult hozzánk segítségért. 7 családot helyeztünk el védett házakba.

Egy-egy irodánkat éves átlagban 165 fő/év kereste fel.

10 ügyben kaptunk újabb felkérést, illetve megbízást, olyan személyek részéről, akik bűncselekmények áldozatai voltak, hogy lássuk el a jogi képviseletüket, amit a budapesti, győri és a szegedi irodánk jogászai láttak-látnak el.

A pszichológusainknak továbbra is igen sok munkája van. 2021-ban 46 fő vette igénybe segítségünket, 386 alkalommal.

Az irodáink továbbra is negyedévente rendszeresen adnak visszajelzést munkájukról, küldik az irodáik statisztikai adatait a végzett munkáról és az ügyfélforgalomról.

A legtöbb ügyfél a budapesti irodát kereste fel.

A szekszárdi (irodavezetőnk János Anna április 05-én váratlanul elhunyt. Kérem egy perces néma felállással emlékezzük meg róla) és a siófoki irodában volt saját munkatársunk, akik napi 4 órában dolgoztak. A többi irodában részben önkéntesek, részben tiszteletdíjasok tevékenykedtek, akik heti néhány órában tartottak ügyeletet.

Az ügyfélforgalmunk alakulása a 10 meglévőre csökkent iroda, a rövidebb nyitva tartás ellenére is hasonló ügyfélszámmal találkozott, mint az előző években.

**2022. évi terveink**

Továbbra is mindent megteszünk azért, hogy az áldozatok részére biztosítsuk az eddigi szolgáltatásainkat.

Az eddig beérkezett támogatások az egyesület irodáinak működését biztosítják.

* A még el nem döntött pályázatok, ha elfogadásra kerülnek, úgy a siófoki irodát újra meg tudjuk nyitni és szezonális jelleggel ismét nyitunk irodát a Tisza-tónál.
* az Egyesület szolgáltatásainak bővítése (elsősorban a jogi és pszichológiai szolgáltatásokra vonatkozóan, amelyben egyesületünk rugalmasan és hatékonyan tud közvetlenül közreműködni). Ennek feltétele az anyagi támogatás, mert újabb szakembereket kellene foglalkoztatni.
* Az egyesületi irodák szolgáltatásai azzal a sokrétűséggel bírnak, amelyek az európai áldozatsegítő sztenderdeknek megfelelnek. Így az állami rendszerből kiesett, áldozattá vált magyar és külföldi polgárok

megkaphatják azon szolgáltatásokat, amivel a másodlagos áldozattá válás megelőzhető és az áldozat pillanatnyi problémája megoldható.

**Hagyományos feladataink**

* a segítségért hozzánk forduló áldozatok támogatása, a másodlagos áldozattá válás megelőzése
* együttműködés az áldozatsegítést végző megyei kormány- hivatalokkal, az IM áldozatsegítő központjaival az ORFK-val, a BRFK-val, az OPSZ- szel,
* aktív részvétel az Európai Áldozatsegítő Szervezet munkájában (VSE)
* az oktatások, képzések folytatása
* a Nemzeti Bűnmegelőzési Tanács munkájában való továbbra is aktív részvétel
* az egyesület honlapjának karbantartása, friss információkkal való feltöltése
* keresni a lehetőségeket újabb településeken új irodák nyitása
* új pályázati lehetőségek keresése, és azokban való részvétel
* önkéntesek, tagok szervezése (ez évek óta visszatérő feladat, az eredmény nem kielégítő)
* kapcsolatok bővítése más áldozatsegítéssel foglalkozó civil szervezetekkel
* továbbra is erősíteni a kapcsolatokat a megyei és városi rendőrkapitányságokkal, önkormányzatokkal

Az egyesületnek az SZJA-ból felajánlott 1%-t, ami 290 ezer Ft volt. Az összeget az alapító okiratban foglalt feladatokra, az irodák működésére, az áldozatok segélyezésére használta fel egyesületünk. Ezúton is köszönjük a támogatóknak a felajánlásukat és kérjük a jelenlévőket, hogy a környezetükben élőket is ösztönözzék arra, hogy az SZJA 1%-t ajánlják fel egyesületünk részére.

Az elnökség nevében megköszönöm az egyesület munkatársainak, az önkénteseknek az odaadó munkát, amit az áldozatok segítése érdekében tettek.

Bízom abban, hogy továbbra is ilyen lelkesedéssel, odaadással végzik majd a munkájukat. Reméljük, ennek is híre megy, és ez több segítő támogatót hoz az egyesületnek.

Az egyesület könyvelését, saját munkatársunk végzi.

Az egyesület munkájáról, aktuális híreiről, a közérdekű információkról az alábbi honlapon lehet tájékozódni: www.fehergyuru.eu

Mellékletek:

* pénzügyi beszámoló a 2021-es évről
* 2021. évről szóló közhasznúsági jelentés
* a FB jelentése a 2021-es évről
* 2022. évi pénzügyi terv

A 2021. évről szóló FB jelentést, a közhasznúsági jelentést, a 2021-es pénzügyi beszámolót, a 2022. évi pénzügyi tervet, az elnökség 2022. április 28-i ülésén elfogadta és azt a Közgyűlésnek elfogadásra javasolta

Budapest 2022. április 28.

 Fügedi László

 elnök